Սմոլիքաս

Սմոլիքաս (յուն․՝ Σμόλικας)․ Փինտոս լեռնաշղթային հսկայ լեռներէն մին։Յունաստանի երկրորդ բարձր լեռն է (Ողիմպոսէն ետք), 2637մ․ բարձրութեամբ։ Կը գտնուի Իոանինա նահանգին հիւսիսային մասին եւ Ղրեվենոն նահանգին արեւմտեան մասին։

 Տեղեկութիւններ 
Սմոլիքասին վրայ կը գտնուին Յունաստանի ամենալեռնոտ գիւղերը, ինչպէս օրինակ՝ Սամարինա, Սմիքսի, Ֆուրքա, Փատես, Փալիոսելի եւ ուրիշ։

Սմոլիքասէն կը բխին Ալիաքմոնաս գետին հարկատուները․ Վենեդիքոս եւ Ղրեվենիոդիքոս։
մինի|Սմոլիքաս

 Բնապահպանում 
Սմոլիքաս պատուած է հարուստ բուսականութեամբ։ Անտառները բաղկացած են մասնաւորաբար սեւ շոճիի, «ռոպոլօ»ի (պոզնեան շոճի), փեկոնի ծառերէ, ինչպէս նաեւ զանազան դիւրաթափ ծառերէ։ 
ձախից|մինի|Սմոլիքաս եւ «Տրաքոլիմնի» (վիշապալիճը)
Ժողովրդական լեռնագնացութիւնները դէպի Սմոլիքասին գագաթը կը կատարուին արեւելքէն՝ Սամարինայէն, հիւսիսէն՝ Այիա Փարասքեւիէն եւ հարաւէն՝ Փալիոսելի եւ Փատեսէն։
մինի

 Գլխաւոր գագաթներ 
Ունի շատ գագաթներ որոնք 1600 մեթրէն բարձր են։ Անոնք են՝ Մոսիա (2610), Քուցուրօ (2318), Քափեթան Ցեքուրա (2253), Պողտանի կամ Վուզի (2239), Ալողոթոփոս (2230), Փալիոսրուկի (2221), Միսորահի (2217), Տալիափոլի (2077), Փեթրա Կակարանծա (2045), Սմիլիանի (2014), Սքուրծա  (1799), Անիցա (1700), Քիրքորի (1860), Զեքիրի (1700), Թապուրի (1878), Ղիֆթիսա (1752), Փրոֆիթիս Իլիաս Ֆուրքաս (1650), Քլեֆթիս (1846)։
մինի|կենտրոն|440x440փքս|Սմոլիքաս եւ Տրաքոլիմնի»

Քոզանիս լեռնագնացներու միութիւն․ Սմոլիքաս 13-10-2010 Յունական զբօսաշրջիկութեան միութիւն, Փինտոս - Սմոլիքաս 6-2-2011 Եւրոպայի 99 բարձր գագաթները, Petter Bjørstad, Jonathan de Ferranti, Eberhard Jurgalski, Vasja Kavcic եւ Aaron Maizlish, 2004-ի ցուցակ, 19-2-2012 
 Ծանօթագրութիւններ 

Ստորոգութիւն:Յունաստանի լեռներ
Ստորոգութիւն:Պալքանեան թերակղզիի լեռներ
Ստորոգութիւն:Եւրոպայի լեռներ
Ստորոգութիւն:Լեռներ այբբենական կարգով
Ստորոգութիւն:Լեռներ
Ստորոգութիւն:Փինտոսի լեռներ